b'\n_START_ARTICLE_\nSkandinavija\n_START_PARAGRAPH_\nSkandinavija je kulturno in zgodovinsko obmo\xc4\x8dje v okolici Skandinavskega polotoka, med Severnim morjem na zahodu in Baltskim morjem na vzhodu. Dandanes je Skandinavija skupno ime za \xc5\xa0vedsko, Norve\xc5\xa1ko in Dansko; te dr\xc5\xbeave druga drugi priznavajo, da so skandinavske. Neformalno se pojem Skandinavije v na\xc5\xa1em prostoru zamenjuje s pojmom Nordijskih dr\xc5\xbeav, ki ob treh omenjenih vklju\xc4\x8duje tudi Finsko in Islandijo.'